**Likumprojekta**

**„Grozījumi Latvijas Administratīvo pārkāpumu kodeksā”**

**sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
|  1. | Pamatojums | Nav attiecināms. |
|  2. | Pašreizējā situācija un problēmas | Saskaņā ar Eiropas Parlamenta un Padomes 2005.gada 26.oktobra Regulu (EK) Nr.1889/2005 par skaidras naudas kontroli, kuru ieved Kopienas teritorijā vai izved no tās (turpmāk – Regula Nr.1889/2005) 3.panta l.punktu jebkura fiziska persona, kura iebrauc Kopienā vai izbrauc no tās un kurai ir skaidra nauda EUR 10 000 apmērā vai vairāk, saskaņā ar šo regulu deklarē šo summu tās dalībvalsts kompetentajām iestādēm, caur kuru minētā persona iebrauc Kopienā vai izbrauc no tās. Pienākums deklarēt nav izpildīts, ja sniegtā informācija ir neprecīza vai nepilnīga.Savukārt Regulas Nr. 1889/2005 9. panta 1.punktā noteikts, ka katra dalībvalsts paredz sankcijas, ko piemērot par 3.pantā paredzētā deklarēšanas pienākuma nepildīšanu. Latvijas Administratīvo pārkāpumu kodeksa (turpmāk – LAPK) 190.15 pants paredz administratīvo atbildību par normatīvajos aktos noteiktās skaidras naudas, ko, šķērsojot Latvijas Republikas valsts robežu, ieved Eiropas Kopienas muitas teritorijā vai izved no tās, nedeklarēšanu vai nepatiesu deklarēšanu. Par minēto pārkāpumu uzliek naudas sodu līdz divsimt latiem, neparedzot nedeklarētās skaidras naudas konfiskācijas iespēju.Izvērtējot esošo praksi, ir secināts, ka nepieciešams precizēt minētās normas sankciju, paredzot nedeklarētās skaidras naudas konfiskācijas iespēju, kā arī, palielinot naudas soda apmēru. Nedeklarētas skaidras naudas konfiskācijas iespēja jāparedz arī, ņemot vērā citu Eiropas Savienības (turpmāk – ES) valstu piemēroto praksi uz ārējās robežas muitas kontroles jomā, kas veicinātu nelikumīgiem mērķiem domātas skaidras naudas pārvietošanas kontroli. Nelikumīgi iegūto līdzekļu ieviešana finanšu sistēmā un to ieguldīšana pēc legalizēšanas kaitē pareizai un ilgtspējīgai ekonomikas attīstībai.Piemēram, Lietuvā par skaidras naudas nedeklarēšanu un deklarēšanas kārtības neievērošanu tiek piemērots administratīvais sods ar vai bez pārvadājamās naudas konfiskāciju. Par šādu pārkāpumu nedeklarētas skaidras naudas konfiskācija tiek piemērota arī Austrijā, Beļģijā, Čehijā, Spānijā, Francijā, Luksemburgā, Maltā, Rumānijā, Slovākijā.Pēc Finanšu ministrijas rīcībā esošās informācijas Latvijā sankcija par šādu pārkāpumu ir mīkstākā ES. Citas dalībvalstis jau sen piemēro nedeklarētās skaidras naudas konfiskāciju gadījumos, ja, piemēram, skaidrai naudai ir nelegāla izcelsme. Regulā Nr.1889/2005 norādīts uz dalībvalstu pienākumu izvērtēt piemērojamo sankciju efektivitāti un samērīgumu. Pašlaik noteiktās sankcijas ir neefektīvas, par ko liecina Eiropas Komisijas apkopotā statistika par skaidras naudas deklarēšanu. Piemērs par skaidras naudas deklarēšanas dinamiku Baltijas valstīs: 2010.gads:

|  |  |  |
| --- | --- | --- |
| Valsts | Iesniegto deklarāciju skaits | Deklarētā summa EUR |
| Latvija | 132 | 41 657 140 |
| Lietuva | 2057 | 82 734 698 |
| Igaunija | 1109 | 496 250 223 |

 2011.gads:

|  |  |  |
| --- | --- | --- |
|  Valsts | Iesniegto deklarāciju skaits | Deklarētā summa EUR |
| Latvija | 331 | 77 458 565 |
| Lietuva | 2416 | 98 508 981 |
| Igaunija | 1668 | 632 839 450 |

 Neskatoties uz to, ka Latvija robežojas ar valstīm, kas nav ES dalībvalstis un arī lidojumi lidostā "Rīga" ir uz/no valstīm, kas nav ES dalībvalstis, Latvijas muitas kontroles punktos iesniegto skaidras naudas deklarāciju skaits katru gadu ir vismazākais starp Baltijas valstīm. Tas liecina, ka LAPK 190.15 pantā šobrīd spēkā esošā sankcija ir bez preventīvas nozīmes. Paredzētais sods - līdz 200 LVL neveicina skaidras naudas deklarēšanu, ja tā ir 10 000 EUR (7028.04 LVL) vai vairāk. Šāda soda nesamērība pret pārkāpuma izdarīšanas rīku - nedeklarētu, skaidru naudu, tiešā veidā veicina pārrobežu organizētās noziedzības un ēnu ekonomikas attīstību, kā arī noziedzīgi iegūtu līdzekļu legalizāciju. Pieļaujams, ka bailes no soda un naudas līdzekļu konfiskācijas ir viens no faktoriem, kāpēc Lietuvā un Igaunijā pasažieri godprātīgāk attiecas pret pienākumu deklarēt skaidro naudu. Nedeklarētās skaidras naudas konfiskācija tiktu piemērota tikai tādā gadījumā, ja tā tiktu ievesta apzināti slēptā veidā, vai būtu pamatotas aizdomas, ka naudai ir nelegāla izcelsme.  Pamatojoties uz Ministru kabineta 2007.gada 19.jūnija noteikumu Nr.414 “Noteikumi par skaidras naudas deklarācijas veidlapu, tās aizpildīšanas, iesniegšanas un sniegto ziņu pārbaudes kārtību” 5.punktu, kompetentā iestāde ir tiesīga pārliecināties par deklarācijā sniegto ziņu patiesumu, t.sk. par deklarācijā norādīto skaidras naudas izcelsmi. |
|  3. | Saistītie politikas ietekmes novērtējumi un pētījumi | Projekts šo jomu neskar |
|  4. | Tiesiskā regulējuma mērķis un būtība | Likumprojekta mērķis ir paredzēt nedeklarētas skaidras naudas konfiskācijas iespēju LAPK ietvaros gadījumos, kad skaidra nauda (vairāk kā 10 000 EUR), šķērsojot Latvijas Republikas valsts robežu, tiek ievesta ES muitas teritorijā vai izvesta no tās nedeklarējot vai nepatiesi deklarējot. Tādā veidā tiks mazināta iespēja, ka apritē nonāk nelegāli un noziedzīgi iegūtie līdzekļi, kas veicina narkotiku tirdzniecību, ieroču nelikumīgu tirdzniecību, korupciju, cilvēku tirdzniecību un terorisma finansēšanu. Tiks ievērota Finanšu darba grupas nelikumīgi iegūtu līdzekļu legalizācijas jomā (*FATF – Financial Action Task Force*) IX Īpašā rekomendācija par skaidras naudas kurjeriem, uz kā pamata tapa Regula Nr.1889/2005, kā arī tiks izpildīti MONEYVAL (*Committee of Experts on the Evaluation of Anti-Money Laundering Measures and the Financing of Terrorism*) 2011.gada maijā veiktās novērtēšanas laikā izteiktie norādījumi grozīt sankcijas par skaidras naudas nedeklarēšanu uz efektīvām, samērīgām un preventīvām.Šobrīd atbildība par normatīvajos aktos noteiktās skaidras naudas, ko, šķērsojot Latvijas Republikas valsts robežu, ieved Eiropas Kopienas muitas teritorijā vai izved no tās, nedeklarēšanu vai nepatiesu deklarēšanu paredzēta LAPK 190.15 pantā, kas iekļauts LAPK 14.nodaļā „Administratīvie pārkāpumi, kas apraud noteikto pārvaldes kārtību”. Ņemot vērā, ka minētais administratīvais pārkāpums ir klasificējams kā muitas noteikumu pārkāpums, atbildība ir jāparedz LAPK 14.a nodaļā „Administratīvie pārkāpumi muitas jomā”. Ņemot vērā to, ka tiesiskā situācija attiecībā uz preču deklarēšanu un skaidras naudas deklarēšanu ir līdzīga, atbildība par skaidras naudas nedeklarēšanu vai nepatiesu deklarēšanu jāparedz LAPK 201.12 pantā, savukārt 190.15 pants no LAPK jāizslēdz.  |
|  5. | Projekta izstrādē iesaistītās institūcijas | Valsts ieņēmumu dienests.Jautājums tika izskatīts un atbalstīts Tieslietu ministrijas Latvijas Administratīvo pārkāpumu darba grupā šā gada 11.maijā.Jautājums tika izskatīts Finanšu sektora attīstības padomes 3.oktobra sēdē. |
|  6. | Iemesli, kādēļ netika nodrošināta sabiedrības līdzdalība | Projekts šo jomu neskar |
| 7. | Cita informācija | Nav. |
| **II Tiesību akta projekta ietekme uz sabiedrību** |
| 1. | Sabiedrības mērķgrupa | Fiziskas personas, kas šķērsos Latvijas Republikas valsts robežu un ievedīs Eiropas Kopienas muitas teritorijā vai izvedīs no tās skaidru naudu (ja tās apjoms pārsniedz EUR 10 000), nedeklarējot to vai nepatiesi deklarējot. Šādu personu skaits nav nosakāms. |
| 2.  | Citas sabiedrības grupas (bez mērķgrupas), kuras tiesiskais regulējuma arī ietekmē vai varētu ietekmēt | Likumprojekts šo jomu neskar |
| 3.  | Tiesiskā regulējuma finansiālā ietekme | Likumprojekts šo jomu neskar |
| 4. | Tiesiskā regulējuma nefinansiālā ietekme | Paredzams, ka likumprojektā ietvertā norma mazinās iespēju, ka apritē nonāk nelegāli un noziedzīgi iegūtie līdzekļi, kas veicina narkotiku tirdzniecību, ieroču nelikumīgu tirdzniecību, korupciju, cilvēku tirdzniecību un terorisma finansēšanu.Tiks ievērota Finanšu darba grupas nelikumīgi iegūtu līdzekļu legalizācijas jomā (*FATF – Financial Action Task Force*) IX Īpašā rekomendācija par skaidras naudas kurjeriem, uz kā pamata tapa Regula Nr.1889/2005, kā arī tiks izpildīti MONEYVAL (*Committee of Experts on the Evaluation of Anti-Money Laundering Measures and the Financing of Terrorism*) 2011.gada maijā veiktās novērtēšanas laikā izteiktie norādījumi grozīt sankcijas par skaidras naudas nedeklarēšanu uz efektīvām, samērīgām un preventīvām. |
| 5. | Administratīvās procedūras raksturojums | Likumprojekts paredz nedeklarētas skaidras naudas konfiskācijas iespēju gadījumos, kad fiziska persona to ieved Eiropas Kopienas muitas teritorijā šķērsojot Latvijas Republikas valsts robežu un nedeklarē vai nepatiesi deklarē. Līdz šim par šādu administratīvo pārkāpumu tika uzlikts naudas sods līdz divsimt latiem.Nedeklarētās skaidras naudas konfiskācija tiktu piemērota tikai tādā gadījumā, ja tā tiktu ievesta apzināti slēptā veidā, vai būtu pamatotas aizdomas, ka naudai ir nelegāla izcelsme. |
| 6. | Administratīvo izmaksu monetārs novērtējums | Likumprojekts šo jomu neskar |
| 7.  | Cita informācija | Likumprojekts šo jomu neskar |
| **III** **Tiesību akta projekta ietekme uz valsts budžetu un pašvaldību budžetiem** |
| Likumprojekts šo jomu neskar. |
| **IV Tiesību akta projekta ietekme uz spēkā esošo tiesību normu sistēmu** |
| Likumprojekts šo jomu neskar. |
| **V. Tiesību akta projekta atbilstība Latvijas Republikas starptautiskajām saistībām** |
|  1. | Saistības pret Eiropas Savienību | Regula Nr.1889/2005;Regula Nr.2454/93. |
|  2. | Citas starptautiskās saistības | Projekts šo jomu neskar |
|  3. | Cita informācija | Projekts šo jomu neskar  |
| 1.tabulaTiesību akta projekta atbilstība ES tiesību aktiem |
|  Attiecīgā ES tiesību akta datums, numurs un nosaukums | Aizpilda, ja ar projektu tiek pārņemts vai ieviests vairāk nekā viens ES tiesību akts – jānorāda tā pati informācija, kas prasīta instrukcijas 55.1.apakšpunktā un jau tikusi norādīta arī V sadaļas 1.punkta ietvaros |
|  A |  B |  C |  D |
| Regulas Nr.1889/2005 4.panta 2.punkts | Likumprojekta 1.pants | Tiek ieviests pilnībā | Nacionālais tiesību akts neparedz stingrākas prasības |
| Regulas Nr.2454/93 184.a pants; 842.c pants; 842.d.pants. | Likumprojekta 2.pants | Tiek ieviests pilnībā | Nacionālais tiesību akts neparedz stingrākas prasības |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas.Kādēļ? | Projekts šo jomu neskar |
|  Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar |
|  Cita informācija | Nav. |
| 2.tabulaAr tiesību akta projektu uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiemPasākumi šo saistību izpildei |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Projekts šo jomu neskar  |
|  A |  B |  C |
| PProjekts šo jomu neskar | Projekts šo jomu neskar | Projekts šo jomu neskar |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Projekts šo jomu neskar |
| Cita informācija | Nav. |
| **VI Sabiedrības līdzdalība un šīs līdzdalības rezultāti** |
| Likumprojekts šo jomu neskar. |
| **VII. Tiesību akta projekta izpildes nodrošināšana un tās ietekme uz institūcijām** |
|  1. | Projekta izpildē iesaistītās institūcijas | Valsts ieņēmumu dienests. |
|  2. | Projekta izpildes ietekme uz pārvaldes funkcijām | Projekts šo jomu neskar |
|  3. | Projekta izpildes ietekme uz pārvaldes institucionālo struktūru.Jaunu institūciju izveide | Projekts šo jomu neskar |
|  4. | Projekta izpildes ietekme uz pārvaldes institucionālo struktūru.Esošu institūciju likvidācija | Projekts šo jomu neskar |
|  5. | Projekta izpildes ietekme uz pārvaldes institucionālo struktūru.Esošu institūciju reorganizācija | Projekts šo jomu neskar |
|  6. | Cita informācija | Nav. |

Finanšu ministrs A.Vilks

08.10.2012. 11:37

1529

M.Munča

67095559, Marika.Munca@fm.gov.lv